Voor MaanKind nog MaanKind was | MaanKind
Voor MaanKind nog MaanKind was
Pottie, Reïnkarnasie, Swellendam, Swellengrebel Straat 18, Vorige lewens
Jy wou mos! Ek moet myself hieraan herinner.
Son vra: Vertel ons van die lewe voor hierdie een, en jy kan dit nou figuurlik opneem, soos in voor jy Maankind in hierdie lewe was, of jy kan dit letterlik opneem en vertel van Maankind voor Kleinmond.
Die jare toe MaanMan nog ‘n belangrike man in Johannesburg was, het ons elke hogene geleentheid bygewoon. My kas se een helfte het vol gehang van little, en party nié so little black numbers. Netjiese pakkies het die ander helfte gevul.
My werksplek by die RGN was gevul met ‘n klomp boheemse sielkundiges en navorsers, en ons kon heerlik ontspanne ons kreatiwiteit uitleef. Daar was nie plek vir pakkies nie…
Die geneuk het natuurlik gekom as MaanMan uit sy werksplek omtrent skuins oor die straat in Braamfontein, ‘n noodoproep maak: “Ons moet saam met die Geneesheer-Generaal en sy vrou Baraghwana toe.” Let op die ons.
Wat kon ek doen? Ek het doodeenvoudig MaanMan se stywe kakebeen geïgnoreer en die toer deur die hospitaal voltooi, met my mini-skirt, fishnets, Doc Maatens en bont serp. Netjies en statig het die prosessie die gange afgestap, kamtig onbewus van die verveelde fotograaf se flits. Maar tog is die skouers meer vierkantig getrek, en die kenne op, gedagtig aan die aand se insetsel op die televisie-nuus.
(Hierdie grepie is ‘n stukkie wat die lewe van MaanKind-voor-Kleinmond versinnebeeld)
Ek het Son geantwoord: Ek dink nie jy moet vir my ‘n OF gee nie. Wees meer spesifiek, anders kan ek uitdraai.
Tipies Son: Goed – spesifiek. Vertel van albei
Nou die MaanKind se vorige lewe is maklik genoeg. Ek het in April daaroor geskryf, ek herhaal dit hier. Hierdie gaan oor my mees onlangse inkarnasie, maar ek het ook al helder visies gehad oor my lewe as kind in die ABO, ‘n lewe as scullery maid in Engeland, ‘n wasmeisie in die Magdalene Houses, ‘n slaaf in die Kaapse tyd, en dan die heks in die middeleeue. Daar was ook die een met die wit klere, op koel klipvloere, Egipterig.
Nietemin, ingeval jy die storie oor my mees onlanggse inkarnasie gemis het: ‘n Paar jaar gelede het ek ‘n kortverhaal geskryf, gebaseer op ware ervarings en gevoelens.
6 thoughts on “Voor MaanKind nog MaanKind was”
17 Desember, 2014 om 2:00 nm
‘n Renerige dag en nou ontdek ek ”n magdom ongelese blogs. Dankie.
Mercia Smith said:
25 Januarie, 2014 om 10:14 vm
Jou storie laat n mens dink.
25 Januarie, 2014 om 5:18 nm
26 Junie, 2013 om 5:55 nm
Ek dink die manne sou jou mooi bene in visnet kouse waardeer het. Die vrouens sou jaloers gewees het. Ek sou dit so graag wou sien!
26 Junie, 2013 om 11:53 vm
Ek hou van die huidige Maankind 🙂